Jabarkan Mesir dari Ahmet Davutoğlu dalam bahasa melayu

Davutoglu semakin rapat dengan Mesir berikutan Pilihan raya Presiden Mesir 2012 apabila Muhammad Mursi terpilih sebagai Presiden Mesir. Turki menawarkan bantuan untuk menggubal perlembagaan Mesir yang sekular. Tawaran ini dilihat sebagai percubaan untuk meningkatkan pengaruh Turki di Mesir, telah ditolak oleh kerajaan Mursi,  sebaliknya memilih perlembagaan lebih Islam. Namun Davutoglu dan Erdoğan kuat mengkritik Rampasan kuasa Mesir 2013 yang menggulingkan Mursi dan Parlimenb Turki meluluskan usul mengutuk rampasan kuasa itu. Mesir hendaklah membenarkan Morsi untuk meneruskan penyertaan dalam politik. Davutoglu juga membandingkan dengan Rampasan kuasa Turki di tahun 1960 dan 1980 .

Davutoglu juga mengkritik keputusan kehakiman untuk menjatuhkan hukuman mati terhadap 529 ahli Ikhwan Muslimin sambil mencerca kerajaan Mesir sebagai anti-demokratik dan bertindak secara tidak sah. Lantas Mesir mengusir duta Turki manakala Erdogan mengisytiharkan duta Mesir persona non grata sebagai membalas dendam. Kerajaan Mesir juga menuntut permohonan maaf daripada AKP dan enggan menjemput Turki untuk Persidangan Islam yang diadakan di Kaherah.

Setelah diusir dari Mesir, Ikhwanul Muslimin telah turut mengadakan dua persidangan di Istanbul untuk membahaskan rampasan kuasa dan tindak balas mereka kepadanya.

Pendirian kerajaan AKP dan ucapan Presiden Erdoğan mengenai Mesir telah menyebabkan kerajaan Davutoglu itu dikritik kuat di luar negara, dan dipersalahkan oleh Emiriah Arab Bersatu kerana 'campur tangan yang tidak bertanggungjawab dan terang-terangan dalam hal ehwal dalaman Mesir. Pengkritik berhujah bahawa pendirian AKP terhadap Mesir adalah satu ancaman kepada dasar Davutoglu untuk memperluaskan pengaruh serantau  di seluruh Timur Tengah .